钦定古今图书集成/明伦汇编/氏族典/第187卷 > 萧范
## 钦定古今图书集成/明伦汇编/氏族典/第187卷 > 萧范

按《梁书鄱阳忠烈王恢传》：“恢世子范，字世仪，温和有
器识，起家太子洗马，秘书郎，历黄门郎，迁卫尉卿，每
夜自巡警。高祖嘉其劳苦，出为益州刺史，征为领军
将军、侍中。范虽无学术，而以筹略自命，复出为使持
节，都督雍、梁、东益南北秦五州诸军事、镇北将军、雍
州刺史。范作牧莅民，甚得时誉，抚循将士，尽获欢心。”
太清元年，大举北伐，以范为使持节、征北大将军、揔
督汉北征讨诸军事。寻迁安北将军、南豫州刺史。侯
景败于涡阳，退保寿阳，乃改范为合州刺史，镇合肥。
及景围京邑，范遣世子嗣与裴之高等入援。迁开府
仪同三司，进号征北将军。京城不守，范乃弃合肥，出
东关，请兵于魏。魏人据合肥，竟不出师助范。范乃溯
流西上，军于摐阳，遣信告寻阳王寻阳，要还九江，欲
共治兵西上。范得书大喜，乃引军至湓城。既商旅不
通，信使距绝，范数万之众皆无复食，人多饿死，范恚
发背薨，时年五十二。世子嗣，字长引，容貌丰伟，腰带
十围，性骁果，有胆略，能倾身养士，皆得其死力。范之
薨也，嗣犹据晋熙，城中食尽，士乏绝。景遣任约来攻，
嗣躬擐甲胄，出垒拒之，中流矢，卒于阵。